system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pComuna Tomnatic, Timiș?
assistant
Tomnatic (în , în ) este o comună în județul Timiș, Banat, România, formată numai din satul de reședință cu același nume.

Localizare 
Tomnaticul se situează în vestul județului Timiș. Se învecinează la vest cu Nerău, la nord cu Sânnicolau Mare, Sânpetru Mare și Saravale, la est cu Lovrin, iar la sud cu Vizejdia și Gottlob.

Istorie 
Lângă Tomnatic a avut loc ultima bătălie dintre Ahtum, conducătorul românilor, pecenegilor și bulgarilor din teritoriul aproximativ al Banatului de astăzi și invadatorii maghiari conduși de Chanadinus, un general răsculat de-al lui Ahtum, în anul 1003 sau 1030 (data bătăliei este controversată).

Localitatea este atestată documentar în urmă cu mai bine de 250 de ani, ca urmare a așezării pe vatra actualei localități a populației germane adusă de austrieci. Anterior, aici a existat o comunitate de români și sârbi. Odată cu recucerirea Banatului de sub stăpânirea turcească, la 1716, a început colonoizarea regiunii. La Tomnatic au fost colonizați locuitori din zona Alsacia-Lorena, în majoritate francezi săraci. Acest lucru explică frecvența cu care se întâlnesc numele de familie de origine franceză. 62% dintre primii coloniști veneau din zona Chateau-Salins din Franța (la granița cu Germania), 8% din Luxemburg, 5% din regiunea Baden, 5% din Bavaria iar restul din alte zone ale Germaniei. Tomnaticul a fost pentru o bună perioadă de timp cel mai mare sat "francez" din Banat. Cu timpul s-a produs o asimilare a francezilor din partea germanilor, astfel că spre sfârșitul secolului XIX nu mai existau locuitori care să vorbească numai limba franceză. În afara câtorva cuvinte de origine franceză care s-au încetățenit în vocabularul local, foarte puțin a mai rămas din originea franceză a satului.

Localitatea s-a numit inițial Triebswetter. În 1920 a luat actualul nume românesc. A făcut parte din comuna Lovrin. Comuna Tomnatic a fost reînființată în baza Legii nr.84/2004, desprinzându-se de comuna Lovrin.

Demografie 

Conform recensământului efectuat în 2021, populația comunei Tomnatic se ridică la 3.106 locuitori, în scădere față de recensământul anterior din 2011, când fuseseră înregistrați 3.144 de locuitori. Majoritatea locuitorilor sunt români (77,33%), cu minorități de romi (8,02%), germani (3,9%) și maghiari (2,25%), iar pentru 7,31% nu se cunoaște apartenența etnică. Din punct de vedere confesional, majoritatea locuitorilor sunt ortodocși (67,48%), cu minorități de romano-catolici (15,45%) și penticostali (7,6%), iar pentru 7,5% nu se cunoaște apartenența confesională.

Politică și administrație 
Comuna Tomnatic este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Anton Palfi (n. 8 decembrie 1946), jurnalist, poet și traducător de limba germană.

Note

Bibliografie 
HEINZ VOGEL

Madgearu, Alexandru  Contribuții privind datarea conflictului dintre ducele bănățean Ahtum și regele Ștefan I al Ungariei, Banatica, Reșița, 12, 1993, 2, p. 5-12

Legături externe 
 Despre Tomnatic pe situl Banaterra 
  Sit german dedicat satului Tomnatic
  http://www.triebswetter-banat.ro/
 Anuarul Socec al României Mari, 1924-1925 - de la Biblioteca Congresului S.U.A.

Tomnatic
Tomnatic